钦定古今图书集成/明伦汇编/氏族典/第339卷 > 刘子翚
## 钦定古今图书集成/明伦汇编/氏族典/第339卷 > 刘子翚

按《宋史刘子翚传》：“子翚字彦冲，韐之仲。子韐死靖康
之难，子翚痛愤，几无以为生，庐墓三年。服除，通判兴
化军。寇犯闽境，子翚与郡将画计备御，如素服戎事
者。事闻，诏因任。子翚始执丧致羸疾，至是辞归武夷
山不出者凡十七年，间走其父墓下，瞻望徘徊，涕泗
呜咽。事继母吕氏及兄子羽尽孝友。子羽之子珙，幼”
英敏嗜学，子翚教之不懈，珙卒有立。朱熹父松且死，
以熹托子翚。及熹请益，子翚告以《易》之不远，复三言，
俾佩之终身，熹后卒为儒宗。卒年四十七。学者称屏
山先生。